ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2875/01

υποβολή: Elly Plooij-van Gorsel (ELDR) προς την Επιτροπή

(22 Οκτωβρίου 2001)

Θέμα: Νέα φορολογική νομοθεσία της Ομοσπονδιακής Δημοκρατίας της Γερμανίας

Στις 7 Σεπτεμβρίου 2001, στην Ομοσπονδιακή Δημοκρατία της Γερμανίας τέθηκε σε εφαρμογή ο νόμος Gesetz zur Eindmmung illegaler Bettigung im Baugewerbe(για την καταπολέμηση των παράνομων πρακτικών στον οικοδομικό τομέα). Σύμφωνα με το νόμο αυτό οι εντολείς οικοδομικών δραστηριοτήτων οφείλουν να παρακρατούν και να καταβάλλουν στην γερμανική εφορία το 15 % του ακαθάριστου ποσού που οφείλουν σύμφωνα με τη σχετική σύμβαση στον εντολοδόχο. Το ποσό αυτό θεωρείται ως προκαταβολή για οιοδήποτε φόρο σωματείου, φόρο εισοδήματος και/ή φόρο κύκλου εργασιών που θα πρέπει να καταβληθεί στη Γερμανία.

Παραταύτα, η εφορία της πόλης Κλέβε που είναι αρμόδια για την εφαρμογή της νομοθεσίας που ισχύει για τις ολλανδικές εταιρείες δεν έχει ακόμη λάβει το παραμικρό μέτρο προκειμένου να εξασφαλίσει ότι η νομοθεσία είναι δυνατόν να εφαρμοστεί αποτελεσματικά. Όχι μόνο δενπάρχουν οδηγίες εφαρμογής, αλλά το γραφείο του Κλέβε δεν διαθέτει το αναγκαίο προσωπικό ή τις δυνατότητες εφαρμογής των κανονιστικών ρυθμίσεων. Ως φαίνεται δε τα προβλήματα αυτά δεν πρόκειται να επιλυθούν στο άμεσο μέλλον. Ως εκ τούτου πολλές ολλανδικές εξαγωγικές εταιρείες αντιμετωπίζουν ένα χρηματοοικονομικό και διοικητικό χάος.

1. Γνωρίζει η Επιτροπή σχετικά με την ως άνω κατάσταση·

2. Συμμερίζεται η Επιτροπή την άποψη ότι οι περίπλοκες και ασαφείς διοικητικέςποχρεώσεις καθιστούν δυσχερέστατο για τις ολλανδικές εταιρείες το να ασκούν τις δραστηριότητές τους στη Γερμανία με αποτέλεσμα να προκαλείται στρέβλωση του ανταγωνισμού·

3. Συμμερίζεται η Επιτροπή την άποψη ότι εάν δεν ληφθούν σαφέστερα εκτελεστικά μέτρα, θα πρέπει να παγώσει η εφαρμογή της νομοθεσίας έως ότου καθιστούν γνωστές οι οδηγίες εφαρμογής·

Απάντηση του κ. Bolkestein εξ ονόματος της Επιτροπής

(21 Δεκεμβρίου 2001)

1. Η Επιτροπή γνωρίζει το νόμο της 30ής Αυγούστου 2001 (Επίσημη Εφημερίδα της Ομοσπονδιακής Δημοκρατίας της Γερμανίας, Μέρος Ι σ. 2267)· μετά από παρότρυνση της Επιτροπής, ο νόμος αυτός δεν προβλέπει πλέον, αντίθετα με τον προηγούμενο νόμο, διαφορετική μεταχείριση μεταξύ των εγχώριων και των αλλοδαπών επιχειρήσεων. Η έκπτωση φόρου που προβλέπεται στο νέο άρθρο 48 του νόμου σχετικά με το φόρο εισοδήματος (Einkommensteuergesetz), εφαρμόζεται για πρώτη φορά σε αντιπαροχές που καταβάλλονται μετά τις 31 Δεκεμβρίου 2001.

2.-3. Η Επιτροπή έλαβε επιστολές αλλοδαπών επιχειρήσεων και εξετάζει, σύμφωνα με τα στοιχεία που διαθέτει, εάν η εφαρμογή στην πράξη του νέου αυτού νόμου οδηγεί σε έμμεσες διακρίσεις εις βάρος αλλοδαπών επιχειρήσεων. Ενδεχομένως, η Επιτροπή θα λάβει τα απαιτούμενα μέτρα για την κατάργηση των διατάξεων που δεν συμφωνούν με την συνθήκη ΕΚ.
ΓΡΑΠΤΗ ΕΡΩΤΗΣΗ E-3568/01

υποβολή: Glenys Kinnock (PSE) προς την Επιτροπή

(8 Ιανουαρίου 2002)

Θέμα: Ουγγρική εξέγερση του 1956

Θα αναφέρει η Επιτροπή εάν το θέμα της ατιμωρησίας μετά την εξέγερση του 1956 έως σήμερα ενετάχθη στις προενταξιακές συζητήσεις που λαμβάνουν χώρα μεταξύ ΕΕ και Ουγγαρίας·

Γνωρίζει η Επιτροπή ότι ο νόμος περί παραγραφής στην Ουγγαρία ανέστειλε ουσιαστικά την προσαγωγή σε δίκη τωνπευθύνων που έδρασαν στις εξεγέρσεις του 1956 επιτρέποντας σε πολλούς εξ αυτών να παραμείνουν ατιμώρητοι στην Ουγγαρία·

Θα συμφωνήσει η Επιτροπή ότι το χρονικό διάστημα που χρειάσθηκε για να βγει απόφαση στηνπόθεση του Mosonmagyarvr τον Ιούνιο του τρέχοντος έτους, ισοδυναμεί με συγχώρηση του κατηγορουμένου κ. Duds μέσω επίκλησης της Πράξης αριθ. 39 του 1990 περί Γενικής Αμνηστίας·

Απάντηση του κ. Verheugen Εξ ονόματος της Επιτροπής

(8 Φεβρουαρίου 2002)

Στο πλαίσιο της προενταξιακής στρατηγικής, η Επιτροπή παρακολουθεί στενά τις πολιτικές εξελίξεις τωνποψηφίων χωρών. Πράγματι, στις περιοδικές της εκθέσεις εκτιμά σε ετήσια βάση κατά πόσον πληρούνται τα πολιτικά κριτήρια για την προσχώρηση, όπως θεσπίστηκαν από το Ευρωπαϊκό Συμβούλιο της Κοπεγχάγης

τον Ιούνιο 1993. Με βάση αυτά τα κριτήρια, οιποψήφιες χώρες πρέπει να έχουν επιτύχει σταθερότητα των θεσμών που εγγυώνται τη δημοκρατία, κράτος δικαίου, σεβασμό των δικαιωμάτων του ανθρώπου, σεβασμό και προστασία των μειονοτήτων. Η τελευταία περιοδική έκθεση εκδόθηκε τον Νοέμβριο 2001.

Σύμφωνα με την εν λόγω έκθεση, η Ουγγαρία πληροί τα πολιτικά κριτήρια της Κοπεγχάγης.

Εντούτοις, για λόγους αρχών, η Επιτροπή δεν αποφαίνεται σχετικά με μεμονωμένες αποφάσεις που λαμβάνει αρμόδιο ουγγρικό δικαστήριο. Επιπλέον, στην προκειμένη περίπτωση του κ. Duds, εκκρεμεί η τελική απόφαση του ουγγρικού ανώτατου δικαστηρίου- μετά την αίτηση αναιρέσεως της απόφασης του πρωτοδικείου πουπέβαλε ο κ. Duds.
ΓΡΑΠΤΗ ΕΡΩΤΗΣΗ E-3684/01

υποβολή: Nicholas Clegg (ELDR) προς την Επιτροπή

(17 Ιανουαρίου 2002)

Θέμα: Δοκιμές σε ζώα

Έχει λάβει μέτρα η Επιτροπή για τη θέσπιση νέων δοκιμών χωρίς τη χρήση ζώων στο πλαίσιο του Παραρτήματος V της Οδηγίας για τις Επικίνδυνες Ουσίες που καταρτίζεται για την εφαρμογή της πολιτικής περί χημικών ουσιών·

Ποια μέτρα λαμβάνονται για τη διασφάλιση ότι θα επιταχυνθεί ο ρυθμός της ισχύουσας πρακτικής επικύρωσης και αποδοχής νέων δοκιμών χωρίς τη χρήση ζώων ώστε να αντικατασταθούν έγκαιρα για την εφαρμογή της πολιτικής περί χημικών ουσιών οι σημερινές δοκιμές σε ζώα από δοκιμές χωρίς τη χρήση ζώων·

Απάντηση της κας Wallstrm εξ ονόματος της Επιτροπής

(28 Φεβρουαρίου 2002)

Η Επιτροπή στηρίζει την ανάπτυξη και έγκριση δοκιμασιών που δεν πραγματοποιούνται σε ζώα, ιδίως μέσω των εργασιών του Ευρωπαϊκού Κέντρου για τον την Έγκριση των Εναλλακτικών Μεθόδων (European Centre for Validation of Alternative Methods — ECVAM), που αποτελεί τμήμα του Κοινού Κέντρου Έρευνών. Μετά την έγκριση των εν λόγω μεθόδων, αυτές εγγράφονται στο παράρτημα V της οδηγίας 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών(1). Η προσπάθεια αυτή θα συνεχιστεί τόσο κατά την επεξεργασία της νέας νομοθεσίας σχετικά με τις χημικές ουσίες, καθώς και μετά τη θέση της σε ισχύ. Θα συνεχιστούν επίσης οι προσπάθειες για την αναθεώρηση τωνφιστάμενων μεθόδων εκτέλεσης πειραμάτων σε ζώα, του παραρτήματος V, ούτως ώστε να μειωθεί, στο μέτρο του δυνατού, ο αριθμός των χρησιμοποιούμενων ζώων.

Εξετάζεται εξάλλου, η πρόοδος της αναγνώρισης νέων μεθόδων δοκιμασιών που δεν εκτελούνται σε ζώα, προκειμένου να διαπιστωθεί ποιες μέθοδοι θα είναι διαθέσιμες εντός των χρονικών προθεσμιών που αναφέρονται στη Λευκή Βίβλο Στρατηγική για μια μελλοντική πολιτική για τα χημικά προϊόντα(2).

(1) ΕΕ P 196 της 16.8.1967.

(2) COM(2001)88 τελικό.
ΓΡΑΠΤΗ ΕΡΩΤΗΣΗ E-3262/01

υποβολή: Gary Titley (PSE) προς την Επιτροπή

(23 Νοεμβρίου 2001)

Θέμα: Ελευθερία λόγου των μέσων μαζικής ενημέρωσης στην Γεωργία

Πριν από ένα χρόνο, το τηλεοπτικό κανάλι Rustavi 2της Δημοκρατίας της Γεωργίας, μετέδωσε ένα πρόγραμμα 60 λεπτών, το οποίο εξέθετε την εκτεταμένη διαφθορά στην χώρα και κατηγορούσε τον Πρόεδρο Σεβαρντνάντζε. Από τότε, ο τηλεοπτικός σταθμός ισχυρίζεται ότι έχειποστεί συντονισμένη εκστρατεία εκφοβισμού από κρατικά στελέχη, συμπεριλαμβανομένης σειράς μηνύσεων και ανακρίσεων σχετικά μεποτιθέμενες οικονομικές ατασθαλίες.

Παραταύτα, το Rustavi 2 συνεχίζει να εκπέμπει μεψηλά ποσοστά τηλεθέασης. Επιπλέον, έχει επανειλημμένως δηλώσει ότι είναι αποφασισμένο να διατηρήσει την παρούσα πολιτική του τηλεοπτικής μετάδοσης που είναι απολύτως ανεξάρτητη από το κράτος.

Γνωρίζει η Επιτροπή τις δυσκολίες που αντιμετωπίζει σήμερα το τηλεοπτικό κανάλι Rustavi 2; Έχει προβεί η Επιτροπή σε κάποια ενέργεια προς την Γεωργιανή Κυβέρνηση σχετικά με την σημασία των ελεύθερων και ανεξάρτητων μέσων μαζικής ενημέρωσης σε μία δημοκρατική κοινωνία·

Απάντηση του κ. Patten εξ ονόματος της Επιτροπής

(19 Δεκεμβρίου 2001)

Η Επιτροπή γνωρίζει πολύ καλά την κατάσταση όσον αφορά το γεωργιανό τηλεοπτικό σταθμό Rustavi 2, καθώς και τη σχέση μεταξύ των πρόσφατων εξελίξεων στο Rustavi 2 και τις διαδηλώσεις στην Τιφλίδα που κλιμακώθηκαν με τη δημιουργία μεγάλης πολιτικής κρίσης στη Γεωργία την 1η Νοεμβρίου 2001.

Η Επιτροπή έχει ήδη επισημάνει στον πρόεδρο της Γεωργίας την ανάγκη για τη νέα κυβέρνηση να προβεί σε μεταρρυθμίσεις και να καταπολεμήσει αποτελεσματικά τη διαφθορά.

Το θέμα της ελευθερίας του τύπου στη Γεωργία εξετάστηκε σεπουργικό επίπεδο κατά το Συμβούλιο Συνεργασίας Ευρωπαϊκής Ένωσης — Γεωργίας που πραγματοποιήθηκε στο Λουξεμβούργο στις 30 Οκτωβρίου 2001.

Η Επιτροπή θα συνεχίσει να στηρίζει τη Γεωργία στη δέσμευση που ανέλαβε η τελευταία να ενισχύσει τους δημοκρατικούς θεσμούς, το κράτος δικαίου, το σεβασμό των ανθρωπίνων δικαιωμάτων και την οικονομία της αγοράς. Η ελευθερία του τύπου θα βρίσκεται πάντα στο επίκεντρο της δέσμευσης αυτής.
ΓΡΑΠΤΗ ΕΡΩΤΗΣΗ E-3686/01

υποβολή: Nicholas Clegg (ELDR) προς την Επιτροπή

(17 Ιανουαρίου 2002)

Θέμα: Τοξικολογικές δοκιμές

Έχει μήπως πραγματοποιήσει ή χρηματοδοτήσει η Επιτροπή τοξικολογικές δοκιμές για να διαπιστωθεί η ασφάλεια της δημόσιαςγείας από τις φθοριοπυριτικές ενώσεις που χρησιμοποιούνται στα έργα φθορίωσης του ύδατος· Σε καταφατική περίπτωση, πότε πραγματοποιήθηκαν και ποια ήταν τα πορίσματα από τις δοκιμές αυτές·

Απάντηση της κας Wallstrm Εξ ονόματος της Επιτροπής

(5 Μαρτίου 2002)

Η Επιτροπή δεν έχει πραγματοποιήσει ή χρηματοδοτήσει τοξικολογικές δοκιμές για τις φθοριοπυριτικές ενώσεις.

Η οδηγία 98/83/ΕΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης(1) έχει καθορίσει ως ανώτατο όριο για το φθόριο 1.5 χιλιοστόγραμμο ανά λίτρο. Το όριο αυτό καθορίστηκε σύμφωνα με τις κατευθυντήριες γραμμές της Παγκόσμιας Οργάνωσης Υγείας (ΠΟΥ) για την προστασία τηςγείας του ανθρώπου.

(1) ΕΕ L 330 της 5.12.1998.
ΓΡΑΠΤΗ ΕΡΩΤΗΣΗ E-2714/01

υποβολή: Martin Callanan (PPE-DE) προς την Επιτροπή

(3 Οκτωβρίου 2001)

Θέμα: Έκτη οδηγία για τον ΦΠΑ

Η έκτη οδηγία για τον ΦΠΑ προβλέπει ένα χαμηλότερο συντελεστή ΦΠΑ για εγκαθιστάμεναλικά εξοικονόμησης ενέργειας, εξαιρεί όμως από τη ρύθμιση αυτή ταλικά εξοικονόμησης ενέργειας που πωλούνται απ' ευθείας στους καταναλωτές.

Συμφωνεί η Επιτροπή ότι η διαφοροποίηση αυτή προκαλεί σύγχυση όσον αφορά τη σπουδαιότητα της αντιμετώπισης της κλιματικής αλλαγής·

Απάντηση του κ. Bolkestein εξ ονόματος της Επιτροπής

(20 Νοεμβρίου 2001)

Παραπέμπουμε το Αξιότιμο Μέλος στις απαντήσεις που έδωσε η Επιτροπή στις γραπτές ερωτήσεις E-3018/00 του κ. Ford(1) και E-2431/01 της κας McNally(2).

(1) ΕΕ C 163 E της 6.6.2001.

(2) βλέπε σελίδα 7.
ΓΡΑΠΤΗ ΕΡΩΤΗΣΗ E-3125/01

υποβολή: Mara Valenciano Martnez-Orozco (PSE) προς την Επιτροπή

(14 Νοεμβρίου 2001)

Θέμα: Χρηματοδότηση κατά 85 % μιας νέας γραμμής του μητροπολιτικού σιδηροδρόμου στην Αυτόνομη Διοικητική Περιφέρεια της Μαδρίτης

Σύμφωνα με πληροφορίες που είδαν το φώς της δημοσιότητας στην Ισπανία, η κατασκευή μιας νέας γραμμής του μητροπολιτικού σιδηροδρόμου μεταξύ των σταθμών Nuevos Ministerios και Mar de Cristal στην πόλη της Μαδρίτης θα χρηματοδοτηθεί κατά 85 % από το Ταμείο Συνοχής. Σύμφωνα με προφορικές πληροφορίες που μου παρασχέθηκαν, δεν έχει ζητηθεί τέτοια χρηματοδότηση.

Εξάλλου, οι ενώσεις κατοίκων της περιοχής από την οποία θα διέρχεται η νέα γραμμή κατήγγειλαν ότι ο Πρόεδρος της Αυτόνομης Διοικητικής Περιφέρειας της Μαδρίτης δεν δέχεται την κατασκευή ενδιάμεσου σταθμού μεταξύ Nuevos Ministerios και Mar de Cristal, επειδή ο λόγος που κάνει δυνατή τη χρηματοδότηση από το Ταμείο Συνοχής για την κατασκευή της νέας γιαμμής είναι ακριβώς πως αυτή θα συνδέει την πόλη της Μαδρίτης με τον αερολιμένα του Barajas.

Λαμβάνονταςπόψη ότι τα έργα προς χρηματοδότηση από το Ταμείο Συνοχής μπορούν να παρουσιασθούν καθ' όλη τη διάρκεια της περιόδου, θα μπορούσε η Επιτροπή να διευκρινίσει εάν έχει ζητηθεί χρηματοδότηση, από το ισπανικό κράτος ή την Αυτόνομη Διοικητική Περιφέρεια της Μαδρίτης, για την κατασκευή της προαναφερθείσας γραμμής μεταξύ των σταθμών Nuevos Ministerios και Mar de Cristal;

Εάν δεν έχει ζητηθεί τέτοια χρηματοδότηση, είναι δυνατόν να χρηματοδοτηθεί το μέχρι σήμερα κατασκευασμένο τμήμα μέσω του Ταμείου Συνοχής, εφόσονποβληθεί μια αίτηση χρηματοδότησης ή, αντιθέτως, τα παγματοποιηθέντα έργα βρίσκονται εκτός των δυνατοτήτων χρηματοδότησης·

Αληθεύει πως, σύμφωνα με τα κριτήρια χρηματοδότησης μέσω του Ταμείου Συνοχής, η κατασκευή της γραμμής αυτής δικαιολογείται μόνον λόγω της σύνδεσης που προσφέρει με τον αερολιμένα·

Σύμφωνα με τα κριτήρια της Επιτροπής και τους κανόνες του Ταμείου Συνοχής, μπορεί η κατασκευή ενός ενδιάμεσου σταθμού να θεωρηθεί εμπόδιο για τον χαρακτηρισμό του όλου έργου κατασκευής της γραμμής αυτής του μητροπολιτικού σιδηροδρόμου ως γραμμής για τη σύνδεση με τον αερολιμένα·

Απάντηση του κ. Barnier εξ ονόματος της Επιτροπής

(14 Δεκεμβρίου 2001)

Η Επιτροπή δεν έχει λάβει μέχρι σήμερα καμία αίτηση συγχρηματοδότησης από το Ταμείο Συνοχής για την επέκταση της γραμμής του μετρό μεταξύ Mar de Cristal και Nuevos Ministerios. Λόγω του γεγονότος αυτού, δεν μπορεί να εκφράσει γνώμη σχετικά με το θέμα ενός ενδιάμεσου σταθμού. Αφετέρου,

δυνάμει των κανόνων επιλεξιμότητας του εν λόγω ταμείου(1), οι δαπάνες που πραγματοποιήθηκαν πριν την ημερομηνία λήψης αίτησης για ενίσχυση από την Επιτροπή δεν μπορούν να ληφθούνπόψη για κοινοτική συγχρηματοδότηση.

(1) Κανονισμός (ΕΚ) αριθ. 1264/1999 του Συμβουλίου της 21ης Ιουνίου 1999 για την τροποποίηση του κανονισμού (ΕΚ) αριθ. 1164/94 για τη θέσπιση του Ταμείου Συνοχής, ΕΕ L 161 της 26.6.1999.
ΓΡΑΠΤΗ ΕΡΩΤΗΣΗ E-3658/01

υποβολή: Elisa Damio (PSE) προς την Επιτροπή

(15 Ιανουαρίου 2002)

Θέμα: Κρατικές ενισχύσεις προς τη ναυπηγική βιομηχανία

Από τον τύπο του αντίστοιχου κλάδου ανακοινώθηκε ότι η γερμανική κυβέρνηση είναι πρόθυμη να επιδοτήσει τις θαλάσσιες μεταφορές και τη ναυπηγική βιομηχανία και ότι έχειποβάλει αντίστοιχη πρόταση στο Κοινοβούλιο.

Δεδομένου ότι τούτο δύναται να αποτελέσει στρέβλωση του ανταγωνισμού και πρόκειται για ένα παράδειγμα, μεταξύ άλλων, κράτους μέλους που προστατεύει άμεσα ή έμμεσα τη ναυπηγική βιομηχανία και τις θαλάσσιες μεταφορές, ζητώ από την Επιτροπή να με ενημερώσει σχετικά με την πλαισίωση των πρακτικών αυτών και την εκτίμηση των συνεπειών τους για τις βιομηχανίες των άλλων κρατών μελών.

Απάντηση της κας de Palacio εξ ονόματος της Επιτροπής

(20 Φεβρουαρίου 2002)

Η Επιτροπή δεν γνωρίζει το πρόγραμμα ενισχύσεων της γερμανικής κυβέρνησης στις θαλάσσιες μεταφορές και τη ναυπηγική βιομηχανία στο οποίο αναφέρεται το Αξιότιμο Μέλος του Ευρωπαϊκού Κοινοβουλίου.

Το άρθρο 88, παράγραφος 3 της συνθήκης ΕΚποχρεώνει ούτως ή άλλως τα κράτη μέλη να ενημερώνουν την Επιτροπή, σε εύθετο χρόνο για ναποβάλει τις παρατηρήσεις της, σχετικά με τα προγράμματα που τείνουν να θεσμοθετήσουν ή να τροποποιήσουν ενισχύσεις.

Εάν, σύμφωνα με τηνποχρέωση αυτή, η Γερμανία κοινοποιήσει πρόγραμμα ενισχύσεων στους τομείς που προαναφέρθηκαν, το πρόγραμμα θα εξετασθεί με βάση τις κοινοτικές κατευθυντήριες γραμμές για τις κρατικές ενισχύσεις στον τομέα των θαλασσίων μεταφορών(1) και με βάση τον κανονισμό (ΕΚ) αριθ. 1540/98 του Συμβουλίου, της 29ης Ιουνίου 1998, περί των νέων κανόνων ενισχύσεως της ναυπηγικής βιομηχανίας(2).

(1) ΕΕ C 205 της 5.7.1997.

(2) ΕΕ L 202 της 18.7.1998.
ΓΡΑΠΤΗ ΕΡΩΤΗΣΗ E-3269/01

υποβολή: Alexandros Alavanos (GUE/NGL) προς την Επιτροπή

(23 Νοεμβρίου 2001)

Θέμα: Έλεγχος των εργαστηρίων άνθρακα στην Ευρώπη

Στην Αμερική το Iowa State University κατέστρεψε τα αποθέματα άνθρακα που κατείχε. Σύμφωνα δε με την World Federation for Culture Collection αποθέματα άνθρακα εκτός από τη Μ. Βρετανία, τη Γερμανία, τη Γαλλία, την Ιταλία, στην Ευρώπη διαθέτουν και η Τουρκία, η Τσεχία, η Πολωνία, η Ουγγαρία καθώς και η Ελβετία.

Δεδομένων των ανωτέρω και λαμβάνονταςπόψη τα προβλήματα που έχουν προκύψει από τα κρούσματα άνθρακα:

1. Σε συνεργασία με τα κράτη-μέλη, πρόκειται η Επιτροπή να καταγράψει τα εργαστήρια (στρατιωτικά, πανεπιστημιακά, κτηνιατρικά, φαρμακευτικά) στον χώρο των 15 όπου φυλάγονται μικρόβια άνθρακα ή άλλων ασθενειών, όπως η ευλογιά, η πανώλη, η χολέρα, η διφθερίτις, η φυματίωση, ο τύφος, η λέπρα, η πολυομελίτις κ.α·

2. Τι μέτρα προτίθεται να λάβει η Επιτροπή για τον περιορισμό των αποθεμάτων άνθρακα αυτών των εργαστηρίων και την θέσπιση αυστηρών ελέγχων για την προστασία τους·

3. Πρόκειται επίσης να προβεί στα ίδια μέτρα προς τιςποψήφιες για ένταξη χώρες στην Ευρωπαϊκή Ένωση·

Απάντηση του κ. Byrne εξ ονόματος της Επιτροπής

(11 Ιανουαρίου 2002)

Όπως αναφέρει στην ανακοίνωσή της στο Συμβούλιο και στο Κοινοβούλιο(1), η Επιτροπή, ανταποκρινόμενη στο αίτημα του Ευρωπαϊκού Συμβουλίου στη Γάνδη στις 19 Οκτωβρίου 2001, σκοπεύει να αναπτύξει, σε κλίμακα Ευρωπαϊκής Ένωσης, μιας ικανότητας έγκαιρου εντοπισμού και προσδιορισμού των βιολογικών και χημικών παραγόντων που ενδέχεται να χρησιμοποιηθούν σε επιθέσεις, καθώς και γρήγορου προσδιορισμού και διάγνωσης σχετικών κρουσμάτων. Η εξέταση της ικανότητας των εργαστηρίων στα κράτη μέλη να αντιμετωπίσουν αυτές τις προκλήσεις θα είναι μέρος αυτής της ενέργειας, η οποία θα επεκταθεί στιςποψήφιες χώρες της Ένωσης σε εύθετο χρόνο.

(1) COM(2001)707 τελικό.
ΓΡΑΠΤΗ ΕΡΩΤΗΣΗ E-3474/01

υποβολή: Charles Tannock (PPE-DE) προς την Επιτροπή

(8 Ιανουαρίου 2002)

Θέμα: Η εφαρμογή της πολιτικής ανταγωνισμού σε ό,τι αφορά συλλογικές πωλήσεις δικαιωμάτων αναμετάδοσης ποδοσφαιρικών αγώνων

Πιστεύει η Επιτροπή ότι οι συλλογικές πωλήσεις δικαιωμάτων αναμετάδοσης ποδοσφαιρικών αγώνων ή οποιωνδήποτε άλλων αθλημάτων είναι κατ' αρχήν ή δυνάμει κατά του ανταγωνισμού, και σε ποια συμπεράσματα κατέληξε μετά την απόφασή της να διεξαγάγει προκαταρκτική έρευνα σε ό,τι αφορά τις περσινές πωλήσεις ύψους 1,65 δισεκατομμυρίων λιρών Αγγλίας για τα τηλεοπτικά δικαιώματα των ποδοσφαιρικών αγώνων της πρώτης εθνικής κατηγορίας της Αγγλίας·

Πιστεύει η Επιτροπή ότι οι συλλογικές πωλήσεις δικαιωμάτων αναμετάδοσης ποδοσφαιρικών αγώνων της FIFA για τους αγώνες του παγκοσμίου κυπέλλου 2002 στην Κορέα και την Ιαπωνία στην Ομάδα Μέσων Ενημερώσεως Kirch είναι σύμφωνη με την πολιτική ανταγωνισμού της Ευρωπαϊκής Ενώσεως·

Απάντηση του κ. Monti εξ ονόματος της Επιτροπής

(18 Φεβρουαρίου 2002)

Οι συλλογικές πωλήσεις των δικαιωμάτων των μέσων ενημέρωσης από αθλητικές ενώσεις μπορεί να περιορίσουν τον ανταγωνισμό κατά την έννοια του άρθρου 81 της συνθήκης ΕΚ, όταν οι συναλλαγές μεταξύ κρατών μελών θίγονται σημαντικά. Η Επιτροπή, αναλύοντας το περιοριστικό αποτέλεσμα των συλλογικών πωλήσεων των δικαιωμάτων των μέσων ενημέρωσης, θα εξετάσει εάν είναι δυνατές οι προϋποθέσεις για εξαίρεση. Η Επιτροπή η οποία έχει επίγνωση των ενδεχόμενων οφελών της οικονομικής αλληλεγγύης στον αθλητισμό, επιθυμεί να διαβεβαιώσει ότι τα πολύ σημαντικά δικαιώματα των μέσων ενημέρωσης για τα ποδοσφαιρικά πρωταθλήματα δεν πωλούνται κατά τρόπο που να βλάπτει τον ανταγωνισμό στις αγορές των μέσων ενημέρωσης και, κατά συνέπεια, να βλάπτει τους θεατές. Από την άποψη αυτή, οι αγώνες της Premier League παρουσιάζουν ιδιαίτερη σημασία στις αγορές των μέσων ενημέρωσης του Ηνωμένου Βασιλείου: εάν ο τρόπος που πωλούνται τα δικαιώματα των μέσων ενημέρωσης έχει επιπτώσεις κατά του ανταγωνισμού, τα αποτελέσματα αυτά θα ήταν ιδιαίτερα επιζήμια. Η Επιτροπή προβαίνει σε εις βάθος πραγματολογική εξέταση των ρυθμίσεων των Ποδοσφαιρικών Ενώσεων πρώτης κατηγορίας (FAPL) με τα μέσα ενημέρωσης και έχει έρθει σε επαφή με την FAPL και τρίτα μέρη για τον σκοπό αυτό.

Η FAPL δεν έχει κοινοποιήσει ακόμα τις ρυθμίσεις της με τα μέσα ενημέρωσης στην Επιτροπή. Αυτό δεν εμποδίζει την Επιτροπή να εξετάσει τηνπόθεση με δική της πρωτοβουλία και επί του παρόντος διεξάγεται η έρευνα αυτή. Η διάρκειά της θα εξαρτηθεί από το βαθμό συνεργασίας που θα αναπτύξει η Επιτροπή και τον βαθμό του ενδιαφέροντος και των σχολίων των τρίτων μερών.

Η Επιτροπή έχειπόψη της ότι αν χρειάζεται να ληφθούν μέτρα θα πρέπει να ληφθούν το ταχύτερο δυνατόν.

Η Επιτροπή έχει συζητήσει με τη Διεθνή Ομοσπονδία Ποδοσφαιρικών Ενώσεων (FIFA) την πώληση των δικαιωμάτων τηλεοπτικής αναμετάδοσης του πρωταθλήματος παγκοσμίου κυπέλλου στην Ιαπωνία και στην Κορέα το 2002 στην ομάδα μέσων ενημέρωσης Kirch.

Η συναλλαγή αυτή δεν έχει κοινοποιηθεί στην Επιτροπή η οποία δεν έχει λάβει καταγγελίες.
ΓΡΑΠΤΗ ΕΡΩΤΗΣΗ P-3659/01

υποβολή: Helle Thorning-Schmidt (PSE) προς την Επιτροπή

(9 Ιανουαρίου 2002)

Θέμα: Οι οδηγίες σχετικά με την ανάθεση δημοσίων συμβάσεων προμηθειών και παροχήςπηρεσιών

Σύμφωνα με τις διατάξεις

- της οδηγίας 93/36/ΕΟΚ(1) του Συμβουλίου της 14ης Ιουνίου 1993 (που τροποποιήθηκε μεταγενέστερα) σχετικά με το συντονισμό των διαδικασιών ανάθεσης δημοσίων συμβάσεων προμηθειών και

- της οδηγίας 92/50/ΕΟΚ(2) του Συμβουλίου της 18ης Ιουνίου 1992 (που τροποποιήθηκε μεταγενέστερα) σχετικά με το συντονισμό των διαδικασιών ανάθεσης δημοσίων συμβάσεων παροχήςπηρεσιών

τα κράτη μέληποχρεούνται ναποβάλλουν στην Επιτροπή ετήσιες εκθέσεις σχετικά με τις ανατεθείσες δημόσιες συμβάσεις προμηθειών και παροχήςπηρεσιών.

Στόχος της ως άνω διάταξης είναι να καταστεί δυνατή η αξιολόγηση των αποτελεσμάτων της εφαρμογής των οδηγιών.

Μπορεί να αναφέρει η Επιτροπή εάν έχει ήδη προβεί σε μια τέτοια αξιολόγηση βάσει των εν λόγω εκθέσεων·

Επιπλέον, μπορεί να αναφέρει η Επιτροπή εάν είναι εν γένει δυνατή η πρόσβαση στις εκθέσεις αυτές·

(1) ΕΕ L 199 της 9.8.1993, σελ. 1.

(2) ΕΕ L 209 της 24.7.1992, σελ. 1.

Απάντηση του κυρίου Bolkestein εξ ονόματος της Επιτροπής

(22 Φεβρουαρίου 2002)

Η Επιτροπή αξιολογεί τακτικά την εφαρμογή και την αποτελεσματικότητα των οδηγιών περί δημοσίων συμβάσεων, με βάση τις στατιστικές εκθέσεις των κρατών μελών, τις ανακοινώσεις που δημοσιεύονται στο Συμπλήρωμα S της Επίσημης Εφημερίδας και άλλα διαθέσιμα στατιστικά στοιχεία.

Τα πορίσματα των αξιολογήσεων αυτών συνέβαλαν στην κατάρτιση των εκθέσεων της Επιτροπής για τη λειτουργία των κοινοτικών αγορών προϊόντων και κεφαλαίων(1) και, ως διαρθρωτικοί δείκτες, στη συμβολή της Επιτροπής στο εαρινό Ευρωπαϊκό Συμβούλιο της Στοκχόλμης (23 — 24 Μαρτίου 2001).(2)

Η πρόσβαση στις στατιστικές εκθέσεις των κρατών μελών διέπεται από τις κατευθυντήριες γραμμές που καθορίζονται στον κανονισμό (ΕΚ) αριθ. 1049/2001(3). Πριν δοθεί απάντηση στα αιτήματα για πρόσβαση στις εκθέσεις που θαποβληθούν πριν από την ημερομηνία κατά την οποία θα αρχίσει να εφαρμόζεται ο εν λόγω κανονισμός (3 Δεκεμβρίου 2001), θα καλούνται τα αντίστοιχα κράτη μέλη να δώσουν προηγουμένως την έγκρισή τους. Για τις εκθέσεις που θαποβληθούν μετά τις 3 Δεκεμβρίου 2001 θα επιτρέπεται η πρόσβαση, εκτός ανπάρχουν λόγοι εξαίρεσης σύμφωνα με το άρθρο 4 του κανονισμού.

(1) COM(2001)736.

(2) COM(2001)79 τελικό.

(3) Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, ΕΕ L 145 της 31.5.2001.
ΓΡΑΠΤΗ ΕΡΩΤΗΣΗ E-3195/01

υποβολή: James Provan (PPE-DE) προς την Επιτροπή

(20 Νοεμβρίου 2001)

Θέμα: Η χρηματοδότηση της Ευρωπαϊκής Ομοσπονδίας Δημοσιογράφων

Προτίθεται η Επιτροπή να δηλώσει αν η Ευρωπαϊκή Ομοσπονδία Δημοσιογράφων ή η Διεθνής Ομοσπονδία Δημοσιογράφων λαμβάνουν χρηματοδότηση ή στήριξη με οποιοδήποτε τρόπο από την Ευρωπαϊκή Επιτροπή·

Απάντηση του κ. Prodi εξ ονόματος της Επιτροπής

(18 Δεκεμβρίου 2001)

Ούτε η Ευρωπαϊκή Ομοσπονδία Δημοσιογράφων ούτε η Διεθνής Ομοσπονδία Δημοσιογράφων λαμβάνουν οιαδήποτε οικονομική στήριξη από την Επιτροπή.

Πάντως, εφέτος η Διεθνής Ομοσπονδία Δημοσιογράφων έλαβε ενίσχυση από δύο ειδικά σχέδια που θα συμβάλουν στη βελτίωση της πληροφόρησης που παρέχεται στους δημοσιογράφους που εργάζονται στις/ή επισκέπτονται τις Βρυξέλλες με σκοπό την κάλυψη ευρωπαϊκών θεμάτων.